Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 121/13/8802	Košice I, 9.1.2015
EEČ : 2-63-51-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 9.1.2015, spisová značka 4 Pv 121/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 15.02.2013 v čase okolo 13.00 hod. na ul. Buzuluckej prechovával u seba 2 ks sáčkov s obsahom vysušených vrcholkov rastliny konope ( Canabis sativa  ) o celkovej hmotnosti 1,5 g s obsahom 15,4 % účinnej látky THC ( tetrahydrokanabinolu ), z ktorého by bolo možné pripraviť 8 až 15 obykle jednorázových dávok drogy, pričom rastliny rodu Cannabis sú zaradené do I. skupiny omamných látok podľa zákona č. 139/1998 Z.z. o omamných látkach, psychotropných látkach a prípravkov

Uznesením prokurátora Okresnej prokuratúry XXXXX XXXXX zo dňa 9.1.2015, spisová značka 4 Pv 121/13/8802, bola určená obvinenému skúšobná doba v trvaní 18 mesiacov.
Odôvodnenie:

	XXXXX prokuratúry XXXXX I uznesením zo dňa 13.05.2013 sp. zn. 4 Pv 121/13, podľa § 216 ods. 1 Trestného poriadku podmienečne zastavil trestné stíhanie obvineného XXXXX, za prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1, 2 Trestného zákona, ktorého sa dopustil tak, že v Košiciach dňa 15.02.2013 v čase okolo 13.00 hod. na ul. Buzuluckej prechovával u seba 2 ks sáčkov s obsahom vysušených vrcholkov rastliny konope ( Canabis sativa  ) o celkovej hmotnosti 1,5 g s obsahom 15,4 % účinnej látky THC ( tetrahydrokanabinolu ), z ktorého by bolo možné pripraviť 8 až 15 obykle jednorázových dávok drogy, pričom rastliny rodu Cannabis sú zaradené do I. skupiny omamných látok podľa zákona č. 139/1998 Z.z. o omamných látkach, psychotropných látkach a prípravkov.

	Podľa § 216 ods. 2 Trestného poriadku bola obvinenému určená skúšobná doba v trvaní 18 / osemnásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 27.05.2013, teda skúšobná doba plynula od dňa 28.05.2013 do 27.11.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bola zo strany probačného a mediačného úradníka Okresného súdu XXXXX I vykonaná probácia, ktorá bola predložená na Okresnú prokuratúru XXXXX I dňa 09.01.2014, ktorej obsahom je odpis z registra trestov, charakteristika z Obvodného oddelenia XXXXX - XXXXX a výpis z registra priestupkov.
  
	Zo správ vyplýva, že sa nevedie voči nemu trestne stíhanie, nedopustil sa priestupku a nebol ani odsúdený v priebehu plynutia skúšobnej podmienečného zastavenia trestného stíhania.

	Na  základe  týchto materiálov bolo preukázané, že obvinený počas skúšobnej doby podmienečného zastavenia trestného stíhania viedol riadny život a nedopustil sa trestnej činnosti, čím splnil podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.                 Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. 
poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor